**Sergio Michel „Checo" Pérez Mendoza** (\* 26. január 1990, Guadalajara) je mexický automobilový pretekár, ktorý v súčasnosti jazdí vo Formule 1 za tím Red Bull Racing. V sezóne 2023 sa stal vicemajstrom sveta. Doposiaľ dosiahol 38-krát na pódiové umiestnenie vo Formule 1, vyhral šesť Veľkých cien a jedny šprintové preteky.

Sergio Pérez debutoval v roku 2011 za tím Sauber vo Formule 1 a na Veľkej cene Malajzie 2012 získal svoje prvé pódium, keď skončil na druhom mieste. V roku 2013 prestúpil do McLarenu. Po roku však z tímu odišiel do Force Indie, kde zostal až do sezóny 2020. Počas svojho pôsobenia v stredopolovom tíme získal niekoľko pódiových umiestnení a vypracoval si tak povesť jedného z najlepších jazdcov na štartovom rošte. Pérez napokon získal svoje prvé víťazstvo na Veľkej cene Sachiru 2020. Na sezónu 2021 podpísal zmluvu s tímom Red Bull Racing.

Osobný život
------------

Sergio Pérez sa narodil v Guadalajare, druhom najväčšom meste Mexika, a je najmladším z troch detí Antonia Péreza Garibaya a Marilú Mendoza de Pérez. Jeho starší brat Antonio je bývalý pretekár a jeho otec tiež pretekal a staral sa o kariéru mexického pretekára Adriána Fernándeza. Keď mal Sergio 6 rokov, jeho otec a brat ho prvýkrát zobrali na motokárovú dráhu, čo v ňom vzbudilo vášeň pre motoristický šport.

Pérez je ženatý s Carolou Martínezovou a je otcom troch detí - dvoch synov (Sergio Jr. a Emilio) a dcéry (Carlota). V roku 2012 založil nadáciu *„Fundación Checo Pérez"*, s ktorou sa odvtedy angažuje v pomoci sirotám a deťom s rakovinou v rodnom Mexiku.

Je fanúšikom futbalového tímu Club América a od začiatku svojej kariéry ho podporuje mexická telekomunikačná spoločnosť Telmex.

Kariéra
-------

### Juniorské kategórie

Sergio Pérez sa zúčastnil rôzných juniorských motoršportových súťaží, ako napríklad série Skip Barber National Championship, nemeckej Formuly BMW alebo britskej Formuly 3, predtým ako vstúpil v roku 2008 do GP2 Asia Series a v roku 2009 do série GP2. Najväčším úspechom v tomto obdobý bol zisk majstrovského titulu v národnej triede britskej Formuly 3 z roku 2007.

V sezóne 2008/2009 jazdil Pérez za tím Campos v GP2 Asia Series. Vitali Petrov bol jeho tímový kolega. Mexický pretekár vyhral šprintové preteky na okruhoch Bahrain International Circuit a Losail International Circuit. V celkovom poradí skončil Pérez s 26 bodmi na siedmom mieste; jeho tímový kolega Petrov docielil počas sezóni 28 bodov. 2009 vstúpil do hlavnej kategórie série GP2. Spolu so švajčiarským pretekárom Edoardom Mortarom súťazil za tím Arden International. V hlavných pretekoch vo Valencii, kde skončil na treťom mieste, sa Pérez prvý krat umiestnil na stupňoch víťazov v sérii GP2 a v šprintových pretekoch na tom istom okruhu docielil s druhým miestom svoj najlepší výsledok v sezóne. V celkovom poradí obsadil s 22 bodmi dvanáste miesto.

2010 sa Pérez znovu zúčastnil ázijskej série GP2, kde obsadil v celkovom poradí 15. miesto. V hlavnej súťaži jazdil za stajňu Barwa Addax a vyhral preteky v Monaku, na Silverstone, na Hockenheimringu, v Spa-Francorchamps a v Abú Zabí. Stal sa vicemajstrom série GP2 za venezuelským pretekárom Pastorom Maldonadom a v novembri roku 2010 sa zúčasťnil za tím Sauber svojich prvých testovacých jázd vo Formule 1.

### Formula 1 (2011–)

#### Sauber (2011–2012)

2011
Sergio Pérez počas Veľkej ceny Malajzie 2011
V roku 2011 vstúpil Pérez do Formule 1, kde debutoval za tím Sauber. Navyše sa stal juniorom tímu Scuderia Ferrari. Svoje prvé preteky (Veľká cena Austrálie 2011) dokončil Sergio Pérez na siedmom mieste, avšak on a jeho tímový kolega Kamui Kobajaši boli diskvalifikovaní kvôli ilegálnemu zadnému krídlu. Na Veľkej cene Španielska docielil ako deviaty svoj prvý bodovaný výsledok vo Formule 1. Počas kvalifikácie na Veľkú cenu Monaka ťažko havaroval. Kvôli tomu sa mexický pretekár nemohol zúčastniť pretekov v Monaku a v Kanade. Vo Veľkej Británii dosiahol na siedme miesto, čo bolo jeho najlepšie umiestnenie v sezóne. Celkovo obsadil 16. miesto so 14 bodmi. 

2012
2012 zostal Pérez u tímu Sauber. Na Veľkej cene Malajzie mal Sergio Pérez šancu na to, aby vyhral svoje prvé preteky vo Formule 1. Na konci pretekov ale prišiel o 2,3 sekundy za Fernandom Alonsom do ciela a skončil druhý. V Kanade dosiahol na ďalšie umiestnenie na stupňoch víťazov, keď skončil na treťom mieste. Na Veľkej cene Talianska znovu obsadil druhú priečku a v celkovom poradí sa zlepšil na desiate miesto.

#### McLaren (2013)

Sergio Pérez počas predsezónneho testovania v Barcelone
Kvôli dobrým výsledkom z minulého roku si tím McLaren vybral Sergia Péreza v roku 2013 ako náhradníka za Lewisa Hamiltona, ktorý opustil tím, aby sa stal nasledovníkom Michaela Schumachera u Mercedesu. Pérez sa stal u McLarenu tímovým kolegom Jensona Buttona. V Indii skončil Pérez na piatom mieste, čo bol jeho najlepší výsledok v tejto sezóne. Pérez sa umiestnil na jedenástom mieste v celkovom poradí a prehral interný súboj s Buttonom s 49 bodmi voči 73 bodom svojho tímového kolegu.

#### Force India/Racing Point (2014–2020)

2014
V roku 2014 podpísal Pérez zmluvu u tímu Force India, kde sa stal tímovým kolegom Nica Hülkenberga. Pri zavedení permanentných štartovných čísiel si zvolil číslo 11. Na Veľkej cene Bahrajnu sa Pérez umiestnil na treťom mieste a tým pádom dosiahol na prvé pódiové umiestnenie u svojho nového tímu. Celkovo obsadil s 59 bodmi desiate miesto.

2015
2015 skončil Pérez na deviatom mieste v celkovom poradí a docielil s tretím miestom na Veľkej cene Ruska aj jedno umiestnenie na stupňoch víťazov.

2016
Sergio Pérez počas kvalifikácie na Veľkú cenu Malajzie 2016
2016 sa Sergio Pérez umiestnil na Veľkej cene Monaka a na Veľkej cene Európy na tretej priečke. So 101 bodmi sa zlepšil na siedme miesto v celkovom poradí, čo bolo jeho do vtedy najlepším umiestnením.

2017
2017 sa Esteban Ocon stal jeho novým tímovým kolegom u tímu Force India. Pérezovy sa podarilo zopakovať výkon z minulého roku a tak znovu skončil na siedmom mieste v celkovom poradí. 

2018
Ocon a Pérez zostali aj v roku 2018 u tímu Force India. V Azerbajdžáne Pérez dosiahol s treťou priečkou na umiestnenie na stupňoch víťazov. Počas letnej prestávky prevzal Racing Point štartovné miesto tímu Force India, preto že tím zbankrotoval. Na prvej Veľkej cene nového tímu v Belgicku obsadil Pérez piate miesto. Celkovo obsadil s 62 bodmi ôsme miesto.

2019
2019 sa Lance Stroll, syn nového majiteľa Lawrenca Strolla, stal novým tímovým kolegom Sergia Péreza u Racing Pointu. Pérez obsadil desiate miesto v súťaži jazdcov.

2020
Sergio Pérez na predsezónnom testovaní v roku 2020
Aj v roku 2020 jazdili Pérez a Stroll za tím Racing Point. Kvôli tomu, že bol positívne testovaný na vírus SARS-CoV-2, sa Pérez nemohol zúčastniť na Veľkej cene Veľkej Británie a na Veľkej cene 70. výročia Formuly 1 a bol zastúpený Nicom Hülkenbergom pri obidvoch podujatiach. Na Veľkej cene Portugalska sa Sergio Pérez prepadol po kolízii s Maxom Verstappenom v súboji o tretie miesto tesne po štarte až na poslednú pozíciu. Počas pretekov sa ale preprecoval späť na piate miesto, z ktorého štartoval. V závere pretekov ho však ešte predbehli Pierre Gasly a Carlos Sainz Jr. a tak skončil na siedmej priečke. 

Po štarte z tretej pozície, svojho vtedajšieho karierného maxima, sa Sergio Pérez umiestnil na Veľkej cene Turecka prvý krát za 8 rokov na druhom mieste. V Bahrajne musel Pérez tri kolá pred koncom odstúpiť z tretieho miesta kvôli defektu motora. O týždeň neskôr na skrátenej verzií trate vyhral Sergio Pérez svoje prvé preteky vo Formule 1, Veľkú cenu Sachiru. Po štarte z piateho miesta sa kvôli kolizií so Charlesom Leclercom prepadol až na posledné miesto. V priebehu pretekov sa ale dokázal prepracovať na tretiu pozíciu a po chybe Mercedesu pri boxovej zastávke obidvoch pilotov sa dostal na prvé miesto, ktoré už v závere pretekov obhájil. Tým pádom sa stal prvým mexickým pretekárom od Pedra Rodrigueza v roku 1970, ktorý dokázal vyhrať Veľkú cenu vo Formule 1. Navyše prekonal rekord za najviac štartov po prvú výhru na Veľkej cene; vyhral až na 190. pokus. 

S 125 bodmi, čo bolo jeho vtedajšie kariérné maximum, sa v celkovom poradí umiestnil na štvrtom mieste, taktiež osobný rekord. Je to zároveň aj najlepší výsledok mexického závodníka v celkovom poradí v dejinách Formule 1.

#### Red Bull (2021–)

2021
Sergio Pérez počas Veľkej ceny Rakúska 2021
Po siedmých rokov u tímu Force India/Racing Point bol Sergio Pérez v sezóne 2021 nahradený Sebastianom Vettelom. Od roku 2021 jazdí mexický pretekár za tím Red Bull Racing, kde sa stal tímovým kolegom Maxa Verstappena. Na prvej Veľkej cene za svoj nový tím (Veľká cena Bahrajnu 2021) obsadil piate miesto potom ako musel štartovať z boxovej uličky kvôli technickým problémom v zavádzacom kole. Na Veľkú cenu Emilia Romagna sa kvalifikoval na druhom mieste, čo bola jeho do vtedy najlepšia štartovna pozícia. V pretekoch skončil na 11. mieste. 

Na Veľkej cene Azerbajdžanu sa Pérez po štarte zo šiesteho miesta prepracoval v priebehu pretekov až na druhé miesto a po havárií vedúceho jazdca Maxa Verstappena získal svoje druhé víťazstvo vo Formule 1 a svoje prvé za svoj nový tím. Vo Francúzsku sa umiestnil na treťom mieste a tým pádom dosiahol na druhé pódiové umiestnenie v rade. Na Veľkej cene Rakúska sa súčasťnil 200. pretekov vo Formule 1; skončil na šiestom mieste. Na Veľkej cene Veľkej Británie zajazdil prvý krát od Veľkej ceny Monaka 2017 najrýchlejšie kolo pretekov, avšak skončil na 16 mieste a tým pádom nezaznamenal žiadne body. Ani v Maďarsku nebodoval potom ako vypadol z pretekov v dôsledku kolízie, ktorú spôsobil Valtteri Bottas a na ktorú doplatili aj Max Verstappen a Lando Norris.

27. augusta, v piatok pred Veľkou cenou Belgicka, oznámil tím Red Bull, že predĺžil zmluvu so Sergiom Pérezom o jeden rok. Na Veľkej cene Turecka skončil na treťom mieste a tým pádom sa umiestnil tretí krát v sezóne na stupňoch víťazov. Tento výsledok zopakoval aj na Veľkej cene USA. V Mexiku skončil tretí krát sa sebou na treťom mieste, čím sa stal prvým mexickým pretekárom, ktorý sa na domácej Veľkej cene umiestnil na pódiu. V brazílskom São Paule, kde skončil na štvrtom mieste, síce nedokončil preteky na stupňoch víťazov, ale zaznamenal prvý krát v kariére dodatočný bod za zajazdenie najrýchlejšieho kola pretekov. Zo záverečnej Veľkej ceny sezóny, Veľkej ceny Abú Zabí, musel dve kolá pred koncom odstúpiť z tretieho miesta kvôli klesajúcemu tlaku oleja.

V celkovom poradí skončil so 190 bodmi na štvrtom mieste, zatiaľ čo sa jeho tímový kolega Max Verstappen stal majster sveta jazdcov.

2022
Sergio Pérez na Veľkej cene Rakúska 2022
Max Verstappen a Sergio Pérez jazdili v roku 2022 opäť za Red Bull. Na úvodnom podujatí sezóny v Bahrajne musel v poslednom kole pretekov odstúpiť z tretieho miesta pre poruchu palivového čerpadla. V kvalifikácii na Veľkú cenu Saudskej Arábie dosiahol na Pole Position. Bola to pre neho na 215. pokus prvá Pole Position v kariére vo Formule 1, čím prekonal rekord v počte pretekov do dosiahnutia prvej Pole Position. Zároveň to bola prvá Pole Position mexického jazdca v histórii Formuly 1. V pretekoch skončil Pérez na štvrtom mieste. Na treťom podujatí sezóny, na Veľkej cene Austrálie, keď skončil na druhom mieste, sa Sergio Pérez prvý krát v sezóne umiestnil na stupňoch víťazov. V talianskej Imole dokázal tento výsledok zopakovať: potom ako v prvom z troch tzv. šprintov v tejto sezóne skončil na treťom mieste, sa umiestnil v pretekoch za tímovým kolegom Maxom Verstappenom na druhej priečke. Tým pádom zaistil svojmu tímu prvé double  –  čiže umiestnenie na prvých dvoch miestach  –  od Veľkej ceny Malajzie 2016. 

V nasledujúcich pretekoch v Miami a Barcelone skončil raz štvrtý a raz druhý, kým vyhral svoje prvé preteky sezóny na Veľkej cene Monaka, ktorá bola poznačená premenlivým počasím. Svojím tretím víťazstvom v GP prekonal Sergio Pérez počet víťazstiev Pedra Rodrígueza a sa tým pádom stal najúspešnejším mexickým pretekárom v histórii Formuly 1 v tejto kategórii. Následne oznámil tím Red Bull, že predĺžil zmluvu s Pérezom o dva roky do konca sezóny 2024. Na tento úspech dokázal naviazať v azerbajdžanskom Baku, keď skončil na druhom mieste. Vo Veľkej Británii pridal ďalšie umiestnenie na stupňoch víťazov, keď skončil druhý potom ako sa po kontakte na starte pretekov s následným poškodením auta prepadol až na poslednú priečku. V druhom šprinte sezóny v Rakúsku za zlepšil o osem miest z 13. na piate miesto, Veľkú cenu po kontakte s Georgeom Russellom v prvom kole ale nedokončil.

Po troch pretekoch bez pódiového umiestnenia sa Sergio Pérez vrátil na stupne víťazov druhým miestom na Veľkej cene Belgicka a na Veľkej cene Singapuru napokon dokázal zvíťaziť po druhýkrát v sezóne, keď sa hneď po štarte ujal vedenia, ktoré si udržal až do konca pretekov. Aj na Veľkej cene Japonska sa umiestnil na pódiu; skončil na druhom mieste. Na domácej pôde v Mexiku skončil ako aj v predchádzajúcom roku tretí. V záverečných pretekoch sezóny v Abú Zabí obsadil Sergio Pérez tretie miesto.

Celkovo skončil na treťom mieste v šampionáte jazdcov a so svojimi 305 bodmi prispel aj k prvému konštruktérskemu titulu tímu Red Bull od roku 2013.

2023
Sezónu 2023 zahájil Sergio Pérez druhým miestom na Veľkej cene Bahrajnu. Nasledovalo prvé víťazstvo v sezóne v saudskoarabskej Džidde, po tom ako v kvalifikácii získal svoju druhú Pole Position kariéry. V Austrálii musel štartovať kvôli technickým problémom v kvalifikácii z boxovej uličky; v priebehu pretekov sa Pérez zlepšil na piate miesto a zajazdil najrýchlejšie kolo pretekov, ktoré je zároveň aj novým traťovým rekordom Albert Park Circuitu. Počas nasledujúceho pretekárskeho víkendu v Azerbajdžane vyhral Sergio Pérez nielen svoje prvé šprintové preteky kariéry, ale aj Veľkú cenu, čím sa stal prvým jazdcom Formuly 1, ktorý vyhral viac ako jedny preteky na mestskom okruhu Baku City Circuit. Na Veľkej cene Miami získal druhú Pole Position v sezóne a ďalšie druhé miesto.

Po sérii troch pretekov v rade, v ktorých sa nedostal na pódium, sa Pérez počas víkendu Veľkej ceny Rakúska dvakrát umiestnil v prvej trojke: najprv v šprinte, keď skončil druhý, a potom na Veľkej cene, kde sa z 15. miesta na štartovom rošte prebojoval až na tretie. V Maďarsku skončil opäť tretí, a na záver prvej časti sezóny v Belgicku sa umiestnil na druhom mieste.

Na Veľkej cene Holandska, prvých pretekoch po letnej prestávke, skončil Sergio Pérez štvrtý; do cieľa prišiel ako tretí, ale 5-sekundová penalizácia za prekročenie rýchlostného limitu v boxovej uličke ho odsunula na štvrté miesto. Následne obsadil druhé miesto na Veľkej cene Talianska. V Singapure sa stal jedenástym jazdcom, ktorý absolvoval svoju 250. Veľkú cenu Formuly 1. Na Veľkej cene Mexika Sergio Pérez odstúpil v prvom kole, keď sa na štarte snažil dostať do vedenia pretekov a sa pri tom zrazil so Charlesom Leclercom. V šprintových pretekoch na nasledujúcej Veľkej cene São Paula skončil Pérez tretí a tým pádom sa prvýkrát od Veľkej ceny Talianska umiestnil v prvej trojke; v hlavných pretekoch mu po tvrdom súboji s Fernandom Alonsom ušlo pódium o 0,053 sekundy.

Tretím miestom na Veľkej cene Las Vegas si zaistil titul vicemajstra sveta. V záverečných pretekoch sezóny v Abú Zabí Pérez štartoval z deviateho miesta a v priebehu pretekov predbehol niekoľkých jazdcov, vďaka čomu sa v záverečnej fáze pretekov nachádzal na treťom mieste. Pri pokuse predbehnúť Landa Norrisa na piatom mieste došlo k zrážke, za ktorú stewardi pretekov uznali Sergia Péreza vinným a za čo mu udelili 5-sekundovú časovú penalizáciu. Charles Leclerc mu v poslednom kole pretekov prenechal druhé miesto v nádeji, že Pérez najazdí dostatočný náskok na Georgea Russella, ktorý bol v tom čase na štvrtom mieste, aby ho zosadil z pódia a zabezpečil Ferrari tak druhé miesto v šampionáte konštruktérov. Nakoniec Pérezov náskok pred Russellom predstavoval 3,9 sekundy, čím sa prepadol za Leclerca a aj za britského pretekára.

V celkovom poradí získal Sergio Pérez 285 bodov a skončil na druhom mieste. Spolu s tímom Red Bull Racing zároveň druhýkrát za sebou získal titul majstra sveta konštruktérov.

2024
2024 tvoria Pérez a Verstappen opäť jazdeckú zostavu tímu Red Bull Racing. Do sezóny odštartoval mexický pretekár dvoma druhými miestami na Veľkých cenách Bahrajnu a Saudskej Arábie. Následne obsadil piate miesto v Austrálii.

Štatistika
----------

### Celá kariéra

|  |  |  |
| --- | --- | --- |
| * 2004: Skip Barber National Championship (11. miesto)
* 2005: Nemacka Formula BMW (14. miesto)
* 2006: Nemecka Formula BMW (6. miesto)
* 2007: A1GP
* 2007: Britska Formula 3, národná kategória (majster)
* 2008: Britska Formula 3 (4. miesto)
* 2009: GP2 Asia Series (7. miesto)
* 2009: GP2 (12. miesto)
 | * 2010: GP2 Asia Series (15. miesto)
* 2010: GP2 (2. miesto)
* 2010: Formula 1 (testovacý pilot)
* 2011: Formula 1 (16. miesto)
* 2012: Formula 1 (10. miesto)
* 2013: Formula 1 (11. miesto)
* 2014: Formula 1 (10. miesto)
* 2015: Formula 1 (9. miesto)
 | * 2016: Formula 1 (7. miesto)
* 2017: Formula 1 (7. miesto)
* 2018: Formula 1 (8. miesto)
* 2019: Formula 1 (10. miesto)
* 2020: Formula 1 (4. miesto)
* 2021: Formula 1 (4. miesto)
* 2022: Formula 1 (3. miesto)
* 2023: Formula 1 (2. miesto)
 |

### Jednotlivé výsledky v GP2 Asia Series

| Sezóna | Tím | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Body | Celkovéumiestnenie |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008/09 | Campos | Čína CHN1DNF | Čína CHN27 | UAE UAE16 | UAE UAE2C | Bahrajn BHR18 | Bahrajn BHR21 | Katar QAT12 | Katar *QAT2**1* | Malajzia MAL1DNF | Malajzia MAL26 | Bahrajn BHR112 | Bahrajn BHR29 | **26** | **7.** |
| 2009/10 | BarwaAddax | UAE UAE1  | UAE UAE2  | UAE UAE112 | UAE UAE24 | Bahrajn BHR17 | Bahrajn BHR217 | Bahrajn BHR1  | Bahrajn BHR2  |  |  |  |  | **5** | **15.** |

| Legenda |
| --- |
| Farba | Výsledok | Skratka |
| Zlatá | Víťaz | – |
| Strieborná | 2. miesto | – |
| Bronzová | 3. miesto | – |
| Zelená | Bodované umiestnenie | – |
| Modrá | Umiestnenie mimo bodované pozície | – |
| Neklasifikované umiestnenie | NC |
| Fialová | Nedokončil | DNF |
| Červená | Nekvalifikoval sa | DNQ |
| Nepredkvalifikoval sa | DNPQ |
| Čierna | Diskvalifikovaný | DSQ |
| Biela | Neštartoval | DNS |
| Závod zrušený | C |
| Bez farby | Netrénoval | DNP |
| Vylúčený | EX |
| Neprišiel | DNA |
| Odstúpil | WD |
| **Tučné písmo** – pole position*Kurzíva* – najrýchlejšie kolo† – nedokončil, no odjazdil 90% pretekov a teda bol klasifikovaný |

### Jednotlivé výsledky v GP2

| Sezóna | Tím | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Body | Celkovéumiestnenie |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | ArdenInternational | Španielsko ESP114 | Španielsko ESP217 | Monako MCO112 | Monako MCO29 | Turecko TUR1DNF | Turecko TUR216 | Spojené kráľovstvo GBR14 | Spojené kráľovstvo GBR26 | Nemecko GER18 | Nemecko GER220 | Maďarsko HUN1DNF | Maďarsko HUN216 | EÚ EUR13 | EÚ EUR22 | Belgicko BEL1DNF | Belgicko *BEL2**4* | Taliansko ITA1DNF | Taliansko ITA2DNF | Portugalsko POR1DNF | Portugalsko POR211 | **22** | **12.** |
| 2010 | BarwaAddax | Španielsko ESP14 | Španielsko ESP2DNF | Monako *MCO1**1* | Monako MCO26 | Turecko TUR1DSQ | Turecko TUR27 | EÚ **EUR1****11** | EÚ EUR216 | Spojené kráľovstvo GBR15 | Spojené kráľovstvo *GBR2**1* | Nemecko GER12 | Nemecko *GER2**1* | Maďarsko HUN13 | Maďarsko HUN2DNF | Belgicko BEL17 | Belgicko *BEL2**1* | Taliansko ITA1DNF | Taliansko ITA213 | UAE *UAE1**1* | UAE UAE2DNF | **71** | **2.** |

| Legenda |
| --- |
| Farba | Výsledok | Skratka |
| Zlatá | Víťaz | – |
| Strieborná | 2. miesto | – |
| Bronzová | 3. miesto | – |
| Zelená | Bodované umiestnenie | – |
| Modrá | Umiestnenie mimo bodované pozície | – |
| Neklasifikované umiestnenie | NC |
| Fialová | Nedokončil | DNF |
| Červená | Nekvalifikoval sa | DNQ |
| Nepredkvalifikoval sa | DNPQ |
| Čierna | Diskvalifikovaný | DSQ |
| Biela | Neštartoval | DNS |
| Závod zrušený | C |
| Bez farby | Netrénoval | DNP |
| Vylúčený | EX |
| Neprišiel | DNA |
| Odstúpil | WD |
| **Tučné písmo** – pole position*Kurzíva* – najrýchlejšie kolo† – nedokončil, no odjazdil 90% pretekov a teda bol klasifikovaný |

### Formula 1

#### Prehľad

| Sezóna | Tím | Šasi | Motor | Preteky | Víťazstvá | Druhé miesta | Tretie miesta | Pole Positions | Najrýchlejšie kolá | Body | Celkové umiestnenie |
| --- | --- | --- | --- | --- | --- | --- | --- | --- | --- | --- | --- |
| **2011** | Sauber F1 Team | Sauber C30 | Ferrari 2.4 V8 | 17 | – | – | – | – | – | 14 | **16.** |
| **2012** | Sauber F1 Team | Sauber C31 | Ferrari 2.4 V8 | 20 | – | 2 | 1 | – | 1 | 66 | **10.** |
| **2013** | McLaren | McLaren MP4-28 | Mercedes 2.4 V8 | 19 | – | – | – | – | 1 | 49 | **11.** |
| **2014** | Sahara Force India F1 Team | Force India VJM07 | Mercedes 1.6 V6 Turbo | 18 | – | – | 1 | – | 1 | 59 | **10.** |
| **2015** | Sahara Force India F1 Team | Force India VJM08 | Mercedes 1.6 V6 Turbo | 19 | – | – | 1 | – | – | 78 | **9.** |
| **2016** | Sahara Force India F1 Team | Force India VJM09 | Mercedes 1.6 V6 Turbo | 21 | – | – | 2 | – | – | 101 | **7.** |
| **2017** | Sahara Force India F1 Team | Force India VJM10 | Mercedes 1.6 V6 Turbo | 20 | – | – | – | – | 1 | 100 | **7.** |
| **2018** | Force India/Racing Point | Force India VJM11 | Mercedes 1.6 V6 Turbo | 21 | – | – | 1 | – | – | 62 | **8.** |
| **2019** | Racing Point | Racing Point RP19 | Mercedes 1.6 V6 Turbo | 21 | − | − | – | − | − | 52 | **10.** |
| **2020** | Racing Point | Racing Point RP20 | Mercedes 1.6 V6 Turbo | 15 | 1 | 1 | – | − | − | 125 | **4.** |
| **2021** | Red Bull Racing | Red Bull Racing RB16B | Honda 1.6 V6 Turbo | 22 | 1 | – | 4 | − | 2 | 190 | **4.** |
| **2022** | Red Bull Racing | Red Bull Racing RB18 | RBPT 1.6 V6 Turbo | 22 | 2 | 7 | 2 | 1 | 3 | 305 | **3.** |
| **2023** | Red Bull Racing | Red Bull Racing RB19 | RBPT-Honda 1.6 V6 Turbo | 22 | 2 | 4 | 3 | 2 | 2 | 285 | **2.** |
| **2024** | Red Bull Racing | Red Bull Racing RB20 | RBPT-Honda 1.6 V6 Turbo | 3 | – | 2 | – | – | – | *46* | *3.* |
| **Celkovo** | **260** | **6** | **16** | **15** | **3** | **11** | **1532** |  |

#### Víťazstvá vo Veľkých cenách

| # | Sezóna | Veľká cena | Tím | Okruh | Celkovo |
| --- | --- | --- | --- | --- | --- |
| 1 | 2020 | BHR  Veľká cena Sachiru | GBR  Racing Point | Bahrain International Circuit | 6 |
| 2 | 2021 | AZE  Veľká cena Azerbajdžanu | AUT  Red Bull | Baku City Circuit |
| 3 | 2022 | MON  Veľká cena Monaka | Circuit de Monaco |
| 4 | SIN  Veľká cena Singapuru | Marina Bay Street Circuit |
| 5 | 2023 | SAU  Veľká cena Saudskej Arábie | Jeddah Corniche Circuit |
| 6 | AZE  Veľká cena Azerbajdžanu | Baku City Circuit |

#### Víťazstvá v šprintových pretekoch

| # | Sezóna | Veľká cena | Tím | Okruh | Celkovo |
| --- | --- | --- | --- | --- | --- |
| 1 | 2023 | AZE  Veľká cena Azerbajdžanu | AUT  Red Bull | Baku City Circuit | 1 |

#### Stupne víťazov

| # | Sezóna | Veľká cena | Tím | Okruh | Celkovo |
| --- | --- | --- | --- | --- | --- |
| 1 | 2012 | MYS  Veľká cena Malajzie | SUI  Sauber | Sepang International Circuit | 37 |
| 2 | CAN  Veľká cena Kanady | Circuit Gilles Villeneuve |
| 3 | ITA  Veľká cena Talianska | Autodromo Nazionale di Monza |
| 4 | 2014 | BHR  Veľká cena Bahrajnu | India  Force India | Bahrain International Circuit |
| 5 | 2015 | RUS  Veľká cena Ruska | Sochi Autodrom |
| 6 | 2016 | MON  Veľká cena Monaka | Circuit de Monaco |
| 7 | EU  Veľká cena Európy | Baku City Circuit |
| 8 | 2018 | AZE  Veľká cena Azerbajdžanu |
| 9 | 2020 | TUR  Veľká cena Turecka | GBR  Racing Point | Istanbul Park Circuit |
| 10 | BHR  Veľká cena Sachiru | Bahrain International Circuit |
| 11 | 2021 | AZE  Veľká cena Azerbajdžanu | AUT  Red Bull | Baku City Circuit |
| 12 | FRA  Veľká cena Francúzska | Circuit Paul Ricard |
| 13 | TUR  Veľká cena Turecka | Istanbul Park Circuit |
| 14 | USA  Veľká cena USA | Circuit of The Americas |
| 15 | MEX  Veľká cena Mexika | Autódromo Hermanos Rodríguez |
| 16 | 2022 | AUS  Veľká cena Austrálie | Albert Park Circuit |
| 17 | ITA  Veľká cena Emilia Romagna | Autodromo Enzo e Dino Ferrari |
| 18 | ESP  Veľká cena Španielska | Circuit de Catalunya |
| 19 | MON  Veľká cena Monaka | Circuit de Monaco |
| 20 | AZE  Veľká cena Azerbajdžanu | Baku City Circuit |
| 21 | GBR  Veľká cena Veľkej Británie | Silverstone Circuit |
| 22 | BEL  Veľká cena Belgicka | Circuit de Spa-Francorchamps |
| 23 | SIN  Veľká cena Singapuru | Marina Bay Street Circuit |
| 24 | JPN  Veľká cena Japonska | Suzuka International Racing Course |
| 25 | MEX  Veľká cena Mexika | Autódromo Hermanos Rodríguez |
| 26 | UAE  Veľká cena Abú Zabí | Yas Marina Circuit |
| 27 | 2023 | BHR  Veľká cena Bahrajnu | Bahrain International Circuit |
| 28 | SAU  Veľká cena Saudskej Arábie | Jeddah Corniche Circuit |
| 29 | AZE  Veľká cena Azerbajdžanu | Baku City Circuit |
| 30 | USA  Veľká cena Miami | Miami International Autodrome |
| 31 | AUT  Veľká cena Rakúska | Red Bull Ring |
| 32 | HUN  Veľká cena Maďarska | Hungaroring |
| 33 | BEL  Veľká cena Belgicka | Circuit de Spa-Francorchamps |
| 34 | ITA  Veľká cena Talianska | Autodromo Nazionale di Monza |
| 35 | USA  Veľká cena Las Vegas | Las Vegas Street Circuit |
| 36 | 2024 | BHR  Veľká cena Bahrajnu | Bahrain International Circuit |
| 37 | SAU  Veľká cena Saudskej Arábie | Jeddah Corniche Circuit |

#### Pole Positions

| # | Sezóna | Veľká cena | Tím | Okruh | Celkovo |
| --- | --- | --- | --- | --- | --- |
| 1 | 2022 | SAU  Veľká cena Saudskej Arábie | AUT  Red Bull | Jeddah Corniche Circuit | 3 |
| 2 | 2023 | SAU  Veľká cena Saudskej Arábie |
| 3 | USA  Veľká cena Miami | Miami International Autodrome |

#### Najrýchlejšie kolá

| # | Sezóna | Veľká cena | Tím | Okruh | Celkovo |
| --- | --- | --- | --- | --- | --- |
| 1 | 2012 | MCO  Veľká cena Monaka | SUI  Sauber | Circuit de Monaco | 11 |
| 2 | 2013 | MYS  Veľká cena Malajzie | GBR  McLaren | Sepang International Circuit |
| 3 | 2014 | AUT  Veľká cena Rakúska | IND  Force India | Red Bull Ring |
| 4 | 2017 | MCO  Veľká cena Monaka | Circuit de Monaco |
| 5 | 2021 | GBR  Veľká cena Veľkej Británie | AUT  Red Bull | Silverstone Circuit |
| 6 | BRA  Veľká cena São Paula | Autódromo José Carlos Pace |
| 7 | 2022 | ESP  Veľká cena Španielska | Circuit de Catalunya |
| 8 | AZE  Veľká cena Azerbajdžanu | Baku City Circuit |
| 9 | ITA  Veľká cena Talianska | Autodromo Nazionale di Monza |
| 10 | 2023 | AUS  Veľká cena Austrálie | Albert Park Circuit |
| 11 | CAN  Veľká cena Kanady | Circuit Gilles Villeneuve |

#### Jednotlivé výsledky

| Sezóna | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Austrália AUSDSQ | Malajzia MALDNF | Čína CHN17 | Turecko TUR14 | Španielsko ESP9 | Monako MCODNS | Kanada CANWD | EÚ EUR11 | Spojené kráľovstvo GBR7 | Nemecko GER11 | Maďarsko HUN15 | Belgicko BELDNF | Taliansko ITADNF | Singapur SIN10 | Japonsko JPN8 | Južná Kórea KOR16 | India IND10 | UAE ABU11 | Brazília BRA13 |  |  |  |  |  |
| 2012 | Austrália AUS8 | Malajzia MAL2 | Čína CHN11 | Bahrajn BHR11 | Španielsko ESPDNF | Monako *MCO**11* | Kanada CAN3 | EÚ EUR9 | Spojené kráľovstvo GBRDNF | Nemecko GER6 | Maďarsko HUN14 | Belgicko BELDNF | Taliansko ITA2 | Singapur SIN10 | Japonsko JPNDNF | Južná Kórea KOR11 | India INDDNF | UAE ABU15 | USA USA11 | Brazília BRADNF |  |  |  |  |
| 2013 | Austrália AUS11 | Malajzia *MAL**9* | Čína CHN11 | Bahrajn BHR6 | Španielsko ESP9 | Monako MCO16† | Kanada CAN11 | Spojené kráľovstvo GBR20† | Nemecko GER8 | Maďarsko HUN9 | Belgicko BEL11 | Taliansko ITA12 | Singapur SIN8 | Južná Kórea KOR10 | Japonsko JPN15 | India IND5 | UAE ABU9 | USA USA7 | Brazília BRA6 |  |  |  |  |  |
| 2014 | Austrália AUS10 | Malajzia MALDNS | Bahrajn BHR3 | Čína CHN9 | Španielsko ESP9 | Monako MCODNF | Kanada CAN11† | Rakúsko *AUT**6* | Spojené kráľovstvo GBR11 | Nemecko GER10 | Maďarsko HUNDNF | Belgicko BEL8 | Taliansko ITA7 | Singapur SIN7 | Japonsko JPN10 | Rusko RUS10 | USA USADNF | Brazília BRA15 | UAE ABU7 |  |  |  |  |  |
| 2015 | Austrália AUS10 | Malajzia MAL13 | Čína CHN11 | Bahrajn BHR8 | Španielsko ESP13 | Monako MCO7 | Kanada CAN11 | Rakúsko AUT9 | Spojené kráľovstvo GBR9 | Maďarsko HUNDNF | Belgicko BEL5 | Taliansko ITA6 | Singapur SIN7 | Japonsko JPN12 | Rusko RUS3 | USA USA5 | Mexiko MEX8 | Brazília BRA12 | UAE ABU5 |  |  |  |  |  |
| 2016 | Austrália AUS13 | Bahrajn BHR16 | Čína CHN11 | Rusko RUS9 | Španielsko ESP7 | Monako MCO3 | Kanada CAN10 | EÚ EUR3 | Rakúsko AUT17† | Spojené kráľovstvo GBR6 | Maďarsko HUN11 | Nemecko GER10 | Belgicko BEL5 | Taliansko ITA8 | Singapur SIN8 | Malajzia MAL6 | Japonsko JPN7 | USA USA8 | Mexiko MEX10 | Brazília BRA4 | UAE ABU8 |  |  |  |
| 2017 | Austrália AUS7 | Čína CHN9 | Bahrajn BHR7 | Rusko RUS6 | Španielsko ESP4 | Monako *MCO**13* | Kanada CAN5 | Azerbajdžan AZEDNF | Rakúsko AUT7 | Spojené kráľovstvo GBR9 | Maďarsko HUN8 | Belgicko BEL17† | Taliansko ITA9 | Singapur SIN5 | Malajzia MAL6 | Japonsko JPN7 | USA USA8 | Mexiko MEX7 | Brazília BRA9 | UAE ABU7 |  |  |  |  |
| 2018 | Austrália AUS11 | Bahrajn BHR16 | Čína CHN12 | Azerbajdžan AZE3 | Španielsko ESP9 | Monako MCO12 | Kanada CAN14 | Francúzsko FRADNF | Rakúsko AUT7 | Spojené kráľovstvo GBR10 | Nemecko GER7 | Maďarsko HUN14 | Belgicko BEL5 | Taliansko ITA7 | Singapur SIN16 | Rusko RUS10 | Japonsko JPN7 | USA USA8 | Mexiko MEXDNF | Brazília BRA10 | UAE ABU8 |  |  |  |
| 2019 | Austrália AUS13 | Bahrajn BHR10 | Čína CHN8 | Azerbajdžan AZE6 | Španielsko ESP15 | Monako MCO12 | Kanada CAN12 | Francúzsko FRA12 | Rakúsko AUT11 | Spojené kráľovstvo GBR17 | Nemecko GERDNF | Maďarsko HUN11 | Belgicko BEL6 | Taliansko ITA7 | Singapur SINDNF | Rusko RUS7 | Japonsko JPN8 | Mexiko MEX7 | USA USA10 | Brazília BRA9 | UAE ABU7 |  |  |  |
| 2020 | Rakúsko AUT6 | Rakúsko STY6 | Maďarsko HUN7 | Spojené kráľovstvo GBRWD | Spojené kráľovstvo 70AWD | Španielsko ESP5 | Belgicko BEL10 | Taliansko ITA10 | Taliansko TUS5 | Rusko RUS4 | Nemecko EIF4 | Portugalsko POR7 | Taliansko EMI6 | Turecko TUR2 | Bahrajn BHR18† | Bahrajn SKR1 | UAE ABUDNF |  |  |  |  |  |  |  |
| 2021 | Bahrajn BHR5 | Taliansko EMI11 | Portugalsko POR4 | Španielsko ESP5 | Monako MCO4 | Azerbajdžan AZE1 | Francúzsko FRA3 | Rakúsko STY4 | Rakúsko AUT6 | Spojené kráľovstvo *GBR**16* | Maďarsko HUNDNF | Belgicko BEL19 | Holandsko NED8 | Taliansko ITA5 | Rusko RUS9 | Turecko TUR3 | USA USA3 | Mexiko MEX3 | Brazília *SAP**4* | Katar QAT4 | Saudská Arábia KSADNF | UAE ABU15† |  |  |
| 2022 | Bahrajn BHR18† | Saudská Arábia **KSA****4** | Austrália AUS2 | Taliansko EMI23 | USA MIA4 | Španielsko *ESP**2* | Monako MCO1 | Azerbajdžan *AZE**2* | Kanada CANDNF | Spojené kráľovstvo GBR2 | Rakúsko AUTDNF5 | Francúzsko FRA4 | Maďarsko HUN5 | Belgicko BEL2 | Holandsko NED5 | Taliansko *ITA**6* | Singapur SIN1 | Japonsko JPN2 | USA USA4 | Mexiko MEX3 | Brazília SAP75 | UAE ABU3 |  |  |
| 2023 | Bahrajn  BHR2 | Saudská Arábia  **KSA****1** | Austrália  *AUS**5* | Azerbajdžan  AZE11 | USA  **MIA****2** | Taliansko  EMIC | Monako  MCO16 | Španielsko  ESP4 | Kanada  *CAN**6* | Rakúsko  AUT32 | Spojené kráľovstvo  GBR6 | Maďarsko  HUN3 | Belgicko  BEL2 | Holandsko  NED4 | Taliansko  ITA2 | Singapur  SIN8 | Japonsko  JPNDNF | Katar  QAT10 | USA  USA45 | Mexiko  MEXDNF | Brazília  SAP43 | USA  VGS3 | UAE  ABU4 |  |
| 2024 | Bahrajn  BHR2 | Saudská Arábia  KSA2 | Austrália  AUS5 | Japonsko  JPN– | Čína  CHN– | USA  MIA– | Taliansko  EMI– | Monako  MCO– | Kanada  CAN– | Španielsko  ESP– | Rakúsko  AUT– | Spojené kráľovstvo  GBR– | Maďarsko  HUN– | Belgicko  BEL– | Holandsko  NED– | Taliansko  ITA– | Azerbajdžan  AZE– | Singapur  SIN– | USA  USA– | Mexiko  MEX– | Brazília  SAP– | USA  VGS– | Katar  QAT– | UAE  ABU– |

| Legenda |
| --- |
| Farba | Výsledok | Skratka |
| Zlatá | Víťaz | – |
| Strieborná | 2. miesto | – |
| Bronzová | 3. miesto | – |
| Zelená | Bodované umiestnenie | – |
| Modrá | Umiestnenie mimo bodované pozície | – |
| Neklasifikované umiestnenie | NC |
| Fialová | Nedokončil | DNF |
| Červená | Nekvalifikoval sa | DNQ |
| Nepredkvalifikoval sa | DNPQ |
| Čierna | Diskvalifikovaný | DSQ |
| Biela | Neštartoval | DNS |
| Závod zrušený | C |
| Bez farby | Netrénoval | DNP |
| Vylúčený | EX |
| Neprišiel | DNA |
| Odstúpil | WD |
| **Tučné písmo** – pole position*Kurzíva* – najrýchlejšie kolo† – nedokončil, no odjazdil 90% pretekov a teda bol klasifikovaný |

Iné projekty
------------

Commons
* Spolupracuj na Commons Commons ponúka multimediálne súbory na tému **Sergio Pérez**

Referencie
----------

1. ↑  FORMEL1.DE: Sergio Pérez Porträt (po nemecky)
2. 1 2  MOTORSPORT-MAGAZIN.COM: Sergio Pérez Portrait, Chronik, Statistik - Formel 1-Fahrer (po nemecky)
3. ↑  GPBLOG.COM: Social stint: Perez's wife gives birth to baby son (po anglicky)
4. 1 2  F1I.COM: Sergio Perez - On a Mexican wave (po anglicky)
5. ↑  REDBULL.COM: Formel 1 Fahrer: Sergio Pérez (po nemecky)
6. ↑  „Sauber: Pérez' erster Tag als Formel-1-Pilot" (po nemecky)
7. ↑  „Offiziell: Sauber 2011 mit Kobayashi und Pérez" (po nemecky)
8. ↑  „Sauber-Neuzugang Pérez wird Ferrari-Kaderfahrer" (po nemecky)
9. ↑  „Heckflügel illegal: Sauber disqualifiziert!" (po nemecky)
10. ↑  „Unfall im Qualifying: Perez ist bei Bewusstsein" (po nemecky)
11. ↑  „Perez rechnet mit Comeback in Montreal" (po nemecky)
12. ↑  „Perez fühlt sich nicht gut: De la Rosa springt ein" (po nemecky)
13. ↑  „Formel 1 - Sauber behält seine Fahrer für 2012" (po nemecky)
14. ↑  „Sergio Perez gets Lewis Hamilton's McLaren seat" (po anglicky)
15. ↑  „Perez wechselt als Hülkenberg-Teamkollege zu Force India" (po nemecky)
16. ↑  „Formel 1 - Alle Startnummern fix: Vettel nimmt die 1" (po nemecky)
17. ↑  „Bestätigt: Formel-1-Fahrer Sergio Perez positiv auf COVID-19 getestet!" (po nemecky)
18. ↑  „Formel 1: Sergio Perez verlässt Racing Point - kommt Vettel?" (po nemecky)
19. ↑   „Sergio Perez und Red Bull in der Formel 1 2021: Jetzt ist es offiziell!" (po nemecky)
20. ↑  „Sergio Perez bleibt bei Red Bull für Formel-1-Saison 2022" (po nemecky)
21. ↑  FORMULA1.COM: Red Bull give Perez new two-year deal until end of 2024 (po anglicky)